钦定古今图书集成/方舆汇编/职方典/第1076卷 > 汀州府古迹考 府县志合载
## 钦定古今图书集成/方舆汇编/职方典/第1076卷 > 汀州府古迹考 府县志合载

本府。〈长汀县附郭。〉

子城　即今城。宋建双门楼，久废址存。

新罗城　，“开元时孙奉先筑。”

开元寺基　今址改为“县学。”

谢公楼　“在郡南” ，今废。

贡院　绍熙间，赵充夫刱于兴贤门内，久废。贡士庄　郡倅黄大全刱“岁收所入，以赡新旧举人赴试者。” 今废。

天香阁　在西夹洲。明邵有道常泛舟其下，一名“俯印山。”

县基岭　在福寿坊。旧传置州东坊口时，于此置县。今为民居，惟岭存。

仙隐洞　，在云骧阁下。洞外两石阁，一小石天然成门。宋郡守赵宋模建谿堂，林岊建“洞天书院” ，今俱废。

古城　在县西五十里。五代闽越王延政筑驻札寨　。宋绍兴间，有翟皋统军于此。今寨废，其地犹名“南寨。”

飞来石　一在云骧阁下，一在霹雳岩中。石不甚高，趺坐大石上。相传五代时随风雨飞至七宝场　，去县二百里，今废。

青草湖　在县东五十里。深不盈尺，广不逾丈，其中草四时长青。

温泉　一在河口，一在安仁堡。

均济仓　在开元寺东庑下，郡守李华刱，久废。寺址入县学中。

护国塔　在府东。旧有院，今为“定光寺。” 建隆间，刱木塔三级。建炎间，毁于火。绍兴间，乡士赖汝霖父子刱砖塔，知州张昌助成之。高十丈，为一州杰观。遗址尚存。

悠然楼　在府东。旧通判厅有寸碧堂、君子轩、《横舟岁寒》《鄞江风月》等亭，俱宋时建。

东山堂　在卧龙山麓。宋宝祐间，郡守赵太初既辟旧郡圃，因摭前守陈晔《东山堂》诗“堂留绿野春常在” 之句，扁其门曰常春堂，在圃西北隅。前有方沼。教授陈一新《记》。又有时和、岁丰堂、赏静轩、仰高、快哉二亭，香远台，俱宋时建，今废。三台亭　、明远亭　俱在治内。

金乳亭　在东禅寺左。郡守陈晔建，后改“振衣亭” ，今废。

洗月亭　在府堂后。弘治八年同知章颀建，知府吴文度名之。

元武楼　即旧北门楼。年久颓圮，丙子，郡守唐世涵从新鼎建，额为“元武楼。” 崇祀元帝，以镇龙山，高拱北辰。

道山楼　在府治后正北，旧名“北楼” ，后改今名。楼有三层，二层名“更上” ，三层名“环翠。” 宋时建天一楼　，即府大门，知府刘玉成建。

近天楼　在府北，邑人主事邓向荣“记。”

宝珠楼　在邑城宝珠门。郡守唐世涵新刱月城，移慈济阁竖其上，面揖珠峰，正如悬屏，扁曰“山辉川媚。” 郡人萧懋道记。《胜志》：“离𪩘珠悬。” 丽春楼　在丽春城上。楼前济川深锁，长虹驾空，平眺人烟，正尔稠集。士民佩太守之功德，勒碑筑垒于斯，以志甘棠之思。《胜志》云：丽谯虹缀。挹清楼　旧为会川城楼，万历间，署县推官吴明昌改今扁，后毁。崇祯四年，知县薛应聘重建正笏楼　。崇祯十年，知府唐世涵建。即旧惠吉门移旧宝珠楼，竖其上，面揖拜相，青山正如搢笏。《胜志》云：“揖龙正笏。”

环雁楼　即普通门，在五显庙街。先周给事施开大衢为神出游临河处。今屋楼之垣，屏环雁塔，晓夜铃铎与钟声相应。《胜志》云：“环雁鸣钟。” 南楼　即慈济阁，宋时建府前城上。

白沤亭　旧为白鸥亭，环堵卑隘，久失规制。邑人吴宪副读书其中，因号白鸥。郡守唐世涵撤去颓垣，用砖筑，广旧址，刱八角亭额以“白沤。” 三元阁　即卫前旧广储楼。崇祯六年，郡守笪继良建文成祠讲堂于下，因改今名。

听松阁　旧为西阁，近北楼，唐世涵移建于云梯岭，与东阁分峙，额以“听松。” 西峰荒坞，高松沸

涛。凭栏谡谡，如闻半天风雨。《胜志》云：“西倚听松舒啸。” 阁　旧为东阁，郡守唐世涵重修，额以“舒啸。” 高阁壁立，一望东皋，阡陌如鳞，岫𪩘如画。《胜志》云：“东翘舒啸。”

石乌阁　在云骧阁下。旧传因风雨至以重屋。汀人士拟请于唐郡伯，撤屋而露立之，将芙蓉璘珣直干云霄。《胜志》云：“乌石干霄。”

临高台　在云骧阁前。郡守唐世涵于临城滨潭处，复架一阁，悬瞰鄞江。郡守题为“临高台胜。” 《志》云：“复阁云骧。”

使君读书台　在碧云洞落月池边，即华阳别馆。嘉靖间，知府徐中行建。

映溪台　在苍玉洞群石之巅，旧为“翠微亭。” 宋乾道间，郡守谢知几建，后毁。明嘉靖十九年，巡道侯廷训为按院王瑛建，改今名。

云骧阁　在府城上东南隅。上接龙山，下瞰龙潭，宛有滕王阁气象。先名清阴，后改集景。绍兴间，刘乔改名云骧。隆兴间，吴南老改名双清。庆元间复今名。后郡守陈映书“云骧” 二大字并绝句镌于石。绍定间，李华重修，李昂英为记。宝祐间，朱诜鼎新之。阁前后皆奇石巑岏，门左一石，高广丈馀，不丽于土，旁有小石撑拄之势甚岌岌。相传一夕大雷雨飘至，名“飞来石。”

碧云洞亭　在碧云洞口。为石柱四，陈尧典《辟洞勒记》处也。

清晖亭　在漳南道公署内。负山九龙，面峰宝珠岿然，亦一胜也。

三桥纪绩亭　在东堤岭上，为建“济川” 、“惠政” 、通京三桥立，尚书裴应章《记》。

苍玉亭　在苍玉洞群石中，前有方池，宋宣和间建。

皆山堂　在县东百步铺。成化间，都御史马驯建。

驭风亭　在斗岩，今改“来胜亭。”

击竹亭　在斗岩水云庵上。有宗方城、《徐天目之诗碑》在焉。亭久废，碑立蔓草中。

凝翠轩　旁有“清风亭” 、“集贤亭” ，俱废。

新罗书院　在城南霹雳岩内。嘉靖间，泉州通判陈尧典建，今废。

寿山堂　在县东十五里。

北山堂　在县东，幽僻清雅，人多读书其中。“佑圣堂　” 在太平桥南。

麟符堂　在青岩里，崇祯丁丑乡官马天根题。“华严堂　” 在县南一里许。崇祯十年郡丞黄色中重修，集诸生讲学其中。

澄心堂　在县南朝斗新岩顶上。嘉靖推官万廷言建，偕汀士张履祥、吴机等讲学其中。《宁化县》

旧学　在县东街，今为民居。

旧县　在县东五里。旧名“黄连镇” ，今废为民田，即冈下塅。宁阳驿　在县圃西。宋宝祐六年，县令林公玉市民地创建，自为之记。毁于元末。今为县狱。长乐驿　废址犹存。

鳞源驿　今永丰里上伊村。

招捕祠　即今“连山行祠。”

府公馆　一在兹恩塔寺殿后，一在旧华严寺殿左。

平籴仓　一在华严寺右，一在黄土寨，一在安远寨，一在宝池寺，一在中定寨，皆宋淳祐七年知县刘焕建，故址今为荒坵。

举子仓　一在黄土寨，一在鹫峰院内，一在宝池寺，一在杨柳里三溪，今隶“归化。”

石凌寨　在县东十里。旧传陈友定曾屯兵于此，城址至今犹在。

水南塔　建自何人，何时皆失考。即慈恩塔。大成井　在旧学内，不知凿自何代。洪武间，因掘井，偶穴地而得旧井，时以为异。后学改为光严寺，寺僧从形家言，堙之久矣。详张震《记》书。林亭　、愿丰亭　。以上皆宋宝祐间县令林玉创，元季尽毁。

《长沙亭　》即今金山寺。

温泉　在泉上，故宋名泉上下里曰“温泉团。”元季李姓卜居泉上龙山下，而温泉遂枯。今迹在岩前墟，土名。猪潴以泉，热可启。毛云升仙台　在香炉峰，刘、熊二道士飞升处。蓬莱仙观　在攀龙乡介石城，刘氏女飞升处。黄土寨　即今南平寨。

《苦竹寨　》即今“北安寨。”

《下土寨　》即今“安远寨。”

跨鳌阁　在县治鳌山上。后倚翠华，南瞰大溪。

应宿阁　：在县治东慈恩塔前邓家园。居民所建。奉祀连山神。

真武楼　在县治东北马山之上。嘉靖三十九年，知县陈添祥建。万历八年，推官金俸更置阁。有住僧耑，司钟鼓，午夜钟声噌吰，高彻阖城，醒人熟梦或发深省也。

镇宁楼　在县治南。嘉靖三十三年重修。崇化楼　在县治西。嘉靖八年知县钱滔建。“翠华楼　” 在察院左。洪武间建，今废。

聚星楼　在察院前，邑人阴维标记。

悠然亭　在县南街左，据城瞰溪，今废。

利济亭　在赖畬公馆上二里，今圮。

义塾亭　在宜生桥。知县潘时宜建，今圮。“龙兴亭　” 在龙家井。嘉靖三十一年，知县陈统重建，今圮。

青云亭　在儒学内。康熙初年，知县何凤岐建。“敬止馆　” 在察院前。万历乙巳年，诸乡绅建为会馆，后复建“聚星楼” 于上。

府庠会馆　在察院右。万历四十七年，通判万邦宪批付“郡庠诸生取税为纸笔费，如邑庠学店之例。宅税归诸生，地租一钱输于官。”

上杭县

旧州　，在县北十五里长沙村。唐时郡治自《新罗》迁此，后又迁东坊口，因名旧州。

盘瑞院　在县南胜运里。伪闽永隆间建。开山之初，获大龟，有九龟盘其下，故名。

鳖沙　在县东北。宋至道二年，县治自《𢓃梓保》迁此，即今白砂里，亦名“旧县。”

语口市　在县北。宋咸平二年，县治又自鳖沙迁此，即今钱坊过渡处。

锺寮场　在县北。宋天圣五年，县治又迁于此。以其地平旷，仕者赖以安，故为“平安里。”

灵瑞院　旧在通驷桥，宋庆历间始刱，忽一夕，大水漂木数百根积院基，人以为异。

“天王院后井　” 在锺寮场院后岭下，阔三尺，深三丈。熙宁部使者取水，较之最重。

麟符观　在锺寮场南。宋建炎三年，知县事廖揆刱建。端平元年，寇毁，知县事赵时钺改建今县溪旁。元末废。

岳灵庙　在锺寮场

灵景庙　在锺寮场。俱宋乾道前未迁县时建。吴公井　旧《志》在县东二百步。宋庆元间，有龙见井中迁县后废。按此当在乾道未迁县以前，若庆元则在乾道后。《杨志》以为宝元、庆历之讹。又碧泉井在县南三十步。普济井在东门外北畔。俱乾道迁县后开，今湮塞。

税务　，在县西三十五步。

铁务　在古田。俱宋乾道迁后置。

兴济场　在县南一百六十里。

嘉兴场　，在县南一百五十里。

端利场　，在县南一百二十里。

通利场　在县南六十里。

永兴场　在县东五十里。

金山场　　　、锺寮场　　　、《龙山场》。

利济场　　　。语口场　　　。石门场。

浮流场　　　锦丰场　旧《志》铜场十三，俱宋时置。前五场置废年代无考，后八场井基址无考。《杨志》则云，“天圣后县再迁，场乃盛。” 又以金山、利济、龙山、石门、语口五场属县东南，以锦丰、浮流二场属县南。据此，各场皆乾道以来开置。又